
R E P U B L I K A  E  S H Q I P Ë R I S Ë
KUVENDI 
 
Ekipi për Menaxhimin e Programit  Buxhetor Legjislativ” të Kuvendit

Lënda:  	Raport 12 mujor për monitorimin e zbatimit të buxhetit për periudhën Janar – dhjetor 2019 për Programin “Ekipi për Menaxhimin e Programit  Buxhetor Legjislativ” të Kuvendit


[bookmark: _GoBack]Në zbatim të udhëzimit nr. 22, datë 17/11/2016 "Për procedurat standarde të monitorimit të buxhetit për njësitë e qeverisjes qendrore" dhe Gjurmëve të Auditit për Monitorimin e Buxhetit, po ju dërgojmë raportimin për periudhën Janar– Dhjetor 2019, mbi performancën e zbatimit të buxhetit për çdo objektiv të Programit “Veprimtaria Legjislative, Diplomacia dhe Kontrolli Parlamentar dhe Botimet ” (Programi Legjislativ).
Hyrje:

Kuvendi i Shqipërisë  i ushtron funksionet e tij kushtetuese me transparencë dhe performancë në rritje. Ai synon që të propozojë, shqyrtojë e miratojë ligje e vendime, nëpërmjet një procesi gjithpërfshirës konsultimi me grupet e interesit, si dhe të ushtrojë  kontroll parlamentar mbi pushtetin ekzekutiv dhe institucionet e pavarura kushtetuese apo të krijuara me ligj që raportojnë në Kuvend përmes seancave dëgjimore për kontrollin e zbatueshmërisë së ligjeve, raportimeve vjetore, pyetjeve, interpelancave, mocioneve me debat dhe formave të tjera të kontrollit. Prioritet i politikës së Kuvendit është ndërmarrja e politikave të duhura që do të kontribuojnë në kryerjen e reformave për rritjen e mirëqënies së qytetarëve dhe përmirësimin e përshpejtimin e proceseve integruese të vendit. Në aspektin e marrëdhënieve ndërkombëtare, Kuvendi do të vijojë me punën për avancimin e axhendës evropiane të Shqipërisë. Forcimi i marrëdhënieve ndërparlamentare me vendet anëtare të BE-së, me vendet e rajonit dhe me vende me të cilat Kuvendi i Shqipërisë nuk ka pasur shkëmbime dhe me të cilat vendi ynë ka interesa strategjike vlerësohen si prioritete në punën e tij.

Në kuadër të politikës së Programit Legjislativ është operuar edhe me monitorimin e zbatimit të buxhetit të akorduar këtij programi, të planifikuar dhe detajuar sipas zërave për çdo objektiv. Monitorimi i zbatimit të buxhetit është realizuar për funksionet legjislative, kontrolluese, zgjedhëse të Kuvendit si dhe për veprimtarinë e tij në kuadër të marrëdhënieve ndërkombëtare dhe gjithpërfshirëse të grupeve të interesit e shoqërisë civile në vendimmarrjen e tij.

Detajimi i buxhetit të Programit Legjislativ:
Buxheti i Kuvendit të Shqipërisë për vitin 2019, i planifikuar dhe i datajuar për Programin Legjislativ sipas zërave ekonomikë është sipas tabelës së mëposhtme:

	Programi
	Llogaria ekonomike
	Kodi deges thesarit
	Debiti
	Emertimi i projektit

	 
	 
	 
	 
	 

	1120
	600
	3535
	262.000.000
	PAGAT

	1120
	601
	3535
	45.000.000
	KONTRIBUTI I SIGURIMEVE SHOQERORE

	1120
	602
	3535
	325.732.000
	MALLRA & SHERBIME

	1120
	605
	3535
	15.000.000
	TRANSFERTA KORRENTE TE HUAJA

	    1120 
	       606  
	     3535
	     21930.000   
	 TRANSFERTA PËR FAMILJARE & INDIVIDË





Referuar Objektivave të Programit Legjislativ, për vitin 2019, në kuadër të veprimtarisë së këtij programi, rezultojnë realizimet si më poshtë:

Objektivi I:   Të rritet niveli i ekspertizës ligjore,transparenca dhe bashkëpunimi me shoqërinë civile dhe grupet e interesit në mbledhjen e komisioneve të Kuvendit dhe në gjithe procesin legjislativ

Për realizimin e këtij objektivi Kuvendi dhe shërbimet e Programit Legjislativ janë angazhuar për mirëfunksionimin e dialogut politik dhe rritjen e transparencës parlamentare në kuadër të procesit të integrimit evropian. 

· Gjatë vitit 2018 Kuvendi i Shqipërisë ka fuqizuar më tej transparencën parlamentare përmes krijimit të kushteve të duhura për marrëdhëniet dhe ndërveprimin gjithnjë e më të ngushtë me qytetarët, ndërtimin e marrëdhënieve funksionale me publikun, si dhe intensifikimin e punës në  drejtim  të  rritjes  së  perceptimit  publik për  një  parlament  pranë  dhe  në  kontakt  me qytetarin. 

· Në kuadër të transparencës parlamentare, janë publikuar në faqen e internetit të Kuvendit procesverbalet 37 seanca plenare, si dhe i gjithë dokumentacioni parlamentar që depozitohet në Kuvend dhe shqyrtohet e miratohet në seancë plenare (projektligjet, projektvendimet, projektvendimet, propozimet dhe kërkesat e grupeve parlamentare/deputetëve etj. si dhe procesverbalet e mbledhjeve të të gjitha komisioneve parlamentare.
· Në periudhë Janar – 31 Dhjetor  2019 Kuvendi ka miratuar 97 ligje nga të cilat 84  ligje, nismë e KM, dhe 13 nisma deputeti  nga të cilat :
· miratuar 5 ligje  me shumicë të cilësuar;
· miratuar  59 ligje me shumicë të thjeshtë;
· miratuar 7 ligje me procedurë të përshpejtuar.
· rrëzuar 1 p/ligje në parim, në seancë plenare. 

Gjithashtu janë  miratuar 32 ratifikim/aderim/pranim/denpncim marreveshjes ndërkombëtare; 53  ligje miratuar me konsensusin e opozitës dhe 15 ligje janë kryer për rishqyrtim nga Presidenti.
Kuvendi  krahas ligjeve ka miratuar :

· Vendime, 152 nga të cilat 21për zgjedhje/emërim; 2 moszgjedhje;
· vendime shkarkim 4. (katër);
· vendime për  struktura institucionesh të pavarura 4 ( katër);
· vendime për ndryshimin e përbërjes së KM   2 (dy);
· vendim shkarkim zëvendëskryeministri;         1(një)
· vendim emërim zëvendëskryeministri;             1(një)
· vendime emërim ministrash;                            9 (nëntë )
· vendime lirim ministrash;                                 7(shtatë)
· vendime për dhënie autorizimi për procedim penal;   0(zero)
· vendime për dërgimin në Gjykatën Kushtetuese të çështjes së mandatit të deputetit;  0(zero)
· vendime për çështje të tjera  99 (çështje të brendshme të Kuvendit, rrëzim/ pranim dekretesh,..etj);
· Rezoluta 28 , nga të cilat  21 veprimtari vjetore  të Institucioneve të pavarura; 1(një)për çështje të tjera ;
· Interpelanca 9, nga të cilat 9 kërkuar nga opozita.
· kërkesa për informacion 95,  nga të cilat 35 mazhoranca dhe 60 opozita parlamentare.
· institucione kanë raportuar në seancë plenare për veprimtarinë e tyre vjetore;  21( njëzëtëenjë)
· mocione me debat;    2(dy )
· mandate të ndërprera 64, nga të cilat 63 dorëheqje personale dhe 1 refuzim për të bërë betimin;

Gjatë periudhës  Janar –31 Dhjetor 2019 , Programi Legjislativ i Kuvendit ka  zhvilluar :
· Mbledhje të Konferencës së Kryetarëve    17 (shtatëmbëdhjetë);
· mbledhje të Byrosë së Kuvendit                    5( pesë );
· mbledhje të Këshillit për Rregullore, Mandatet dhe Imunitetin  12 ( dymbëdhjetë);
· mbledhje të Këshillit për Legjislacionin           3(tre) 

Veprimtaria  legjislative e Kuvendit është  zhvilluar  në  zbatimin të Rregullores dhe Shërbimet e Kuvendit  kanë respektuar afatet e njoftimit, hedhjes dhe  përpunimit të dokumentave parlamentare . Në sistemin e-parlament janë  hedhur  :
 programet  pune  të Kuvendit                7( shtatë)
 programe javore të punës të Kuvendit .   12( dymbëdhjetë)  

· Në veprimtarinë legjislative, kontrolluese dhe emeruese te Kuvendit, Komisionet Përhershme Pralamentare, nënkomisionet mbështeten nga Shërbimi Juridik dhe Shërbimi i Komisioneve, Shërbimi i Seancave Plenare të cilët japin konsulencë juridike, ligjore, teknike në shqyrtimin e projektligjeve si dhe  mbështetin deputetet ne kërkesë, opinione, etj 


Për vitin 2019 në kuadër të veprimtarisë legjislative janë  zhvilluar 432  mbledhje  të Komisioneve të Përhershme  të Kuvendit  ku është tërhequr  opinioni  i grupeve të interesit dhe të shoqërisë civile të cilat janë reflektuar dhe në  draftin e projektligjit  gjatë shqyrtimit në Komisionet e Përhershme të Kuvendit. Mbledhjet e Komisionit  kanë qenë transparente, me pjesëmarrjen e medias dhe  procesverbalet e tyre janë  publikuar në faqen e Kuvendit  nga Shërbimi i botimeve  të Kuvendit. 
· Në kuadër të transparencës, stafi i Shërbimit të Komisioneve dhe shërbimit Juridik  është angazhuar në organizimin e 142 seancave dëgjimore dhe tryezave të konsultimi me grupe interesi, shoqëri civile dhe grupe ekspertësh të ndryshëm, përfaqësues të Këshillit të Ministrave dhe përfaqësues të lartë të institucioneve shtetërore dhe publike, përkatësisht 63 seanca dëgjimore për procesin legjislativ, 66 seanca dëgjimore gjatë kontrollit parlamentar dhe 22 seanca dëgjimore gjatë procesit zgjedhës. Në këto seanca dëgjimore kanë marrë pjesë grupe interesi, ekspertë, organizata ndërkombëtare dhe përfaqësues të shoqërisë civile. Veprimtaria e komisioneve dhe nënkomisioneve të Kuvendit ka qenë gjithmonë e hapur. Gjithashtu, dokumentet parlamentare ku përfshihen raportet, kalendarët dhe procesverbalet e komisioneve janë publikuar në faqen e Kuvendit menjëherë pas firmosjes nga personat përgjegjës.

· Shërbimi i Monitorimit të Institucioneve të pavarura  për vitin 2019 në mbështetje të  Komisioneve të Përhershme  të Kuvendit për  realizimin e funksionit kontrollues të Kuvendit  kanë  mbështetur  veprimtarinë e  Komisioneve, në  përgatitjen e 20 rezolutave për Institucionet e pavarura Kushtetuese ose te krijuara me ligj.  Ndjekjen e zbatimin  të rekomandimeve në r Rezolutave të Kuvendit, në  zhvillim e 21 seancave dëgjimore pyetje përgjigje  me  institucionet e pavarura, . Kanë  mbështetur Komisionet  gjatë miratimit të buxhetit të  Institucioneve të pavarura  si dhe kanë verifikuar  dhe përgatitur relacionin  për 20 seanca dëgjimore  me kandidatë  për vendet vakante në institucionet e pavarura si dhe kanë përgatitur 21 projektvendime  për kandidatët  e këtyre institucioneve.
· Një instrument shume i rëndësishëm i kontrollit parlamentar ka qene gjate kësaj periudhe edhe Mekanizmi Ndërinstitucional i ngritur nga Kuvendi i Shqipërisë me vendim të Kuvendit 49/2017 për zbatimin e rekomandimeve të institucioneve të pavarura. Përmes këtij mekanizmi eshte bere i mundur një kontroll parlamentar me efikas presa i përket zbatimit nga ana e ministrive dhe institucioneve qeveritare te rekomandimeve te institucioneve te pavarura.
· Në kuadër të zbatimit të mekanizmit ndërinstitucional, është zhvilluar një koordinim intensiv i organeve të Kuvendit dhe institucioneve të pavarura dhe atyre të varësisë së ekzekutivit ku janë dërguar shkresa ministrive të ndryshme dhe institucioneve të varësisë lidhur me statusin e zbatimit të rekomandimeve të lëna nga institucionet e pavarura si Avokat i Popullit, KLSH, KMD, AK etj.
 
Gjatë vitit 2019, Kuvendi ka vazhduar veprimtaria e  Komisionit të Posaçëm të Reformës Zgjedhore i cili u  mbështetet me asistente teknike   ndërkombëtare  si dhe   nga ekspertet e caktuar me vendim te Komisionit. Komisioni vazhdon  te jete i ngritur dhe për 2020. Gjithashtu për vitin 2019 Kuvendi  me kërkesë të ¼ të deputetëve  ka vendosur  ngritjen e   Komisionit  Hetimor “  “Për kontrollin e ligjshmërisë së veprimeve të kryera nga ana e Presidentit të Republikës së Shqipërisë, në kuadër të ushtrimit të kompetencave të tij lidhur me zhvillimin e zgjedhjeve për organet e qeverisjes”vendore.” 


· OBJEKTIVI II Të synohet rritja  dhe intensifikimi  i marrëdhënieve  ndërparlamentare me vendet e BE-së, të rajonit dhe vendeve me  interesa strategjike për Shqipërinë.

Sipas parashimimit në nevojat buxhetore misioni i Shërbimit të Marrëdhënieve me Jashtë  për periudhën 2019-2021 është: Avancimi me agjendën evropiane të Shqipërisë. Forcimi i marrëdhënieve ndërparlamentare me vendet anëtare të BE-së, me vendet e rajonit dhe me vende me të cilat Kuvendi i Shqipërisë nuk ka pasur shkëmbime dhe me të cilat vendi ynë ka interesa strategjike. Ky objektiv  synohet të arrihet nëpërmjet Intensifikimit të punës në nivel parlamentar për avancimin me agjendën evropiane të Shqipërisë; Rritja dhe forcimi i kontakteve mes parlamenteve të vendeve të ndryshme me synim nxitjen e mëtejshme të diplomacisë parlamentare: Intensifikimi i bashkëpunimit rajonal me synim nxitjen e projekteve të përbashkëta, intensifikimin e bashkëpunimit ekonomik mes këtyre vendeve..

Për periudhën janar-dhjetor 2018 janë realizuar aktivitetet si vijon: 

· Organizimi i vizitave zyrtare në Shqipëri të delegacioneve parlamentare nga vende të    ndryshme. Janë realizuar vizitat dypalëshe si vijon[footnoteRef:1]: [1:  Për të gjitha vizitat dypalëshe, miratohet programi I vizitës I cili parashikon edhe shpenzimet rast pas rasti sipas VKM per ceremonialin dhe reciprocitetit.] 


· Vizitë e Komisionit të Jashtëm të Parlamentit të Malit të Zi, i kryesuar nga z. Andrija NIKOLIĆ, Kryetar i Komisionit, 27-29 janar 2019; 
· Vizitë pune e Kryetarit të Parlamentit të Republikës së Maqedonisë, Sh.T.Z. Talat XHAFERI, 13-14 shkurt 2019; 
· Vizitë e delegacionit të Komsionit për Çështjet Europiane të Dhomës së Deputetëve të Parlamentit të Republikës Çeke, kryesuar nga z. Ondřej BENEŠÍK, 20 - 22 shkurt 2019;
· Vizitë e delegacionit të Komisionit parlamentar për Çështjet Europiane të Republikës së Sllovakisë, i kryesuar nga z. Ľuboš BLAHA,  Kryetar i Komisionit 27-28 shkurt 2020; 
· Vizitë e delegacionit të Komisionit Kombëtar të Konferencës Politike Konsultative të Popullit Kinez, i kryesuar nga Nënkryetari i Komisionit, Sh.T.Z. Zhang QINGLI, 15-17 prill 2019;
· Vizitë e delegacionit të Parlamentit të Republikës së Polonisë, kryesuar nga Zëvëndëskryetari i Parlamentit, z. Ryszard TERLECKI, 5-7 qershor 2019;
· Vizita e delegacionit të Komisionit të Jashtëm të Parlamentit të Kroacisë, i kryesuar nga Kryetari i Komisionit, Z. Miro KOVAČ, 11-12 qershor 2019;
· Vizitë e delegcionit nga Komisioni i Venecias 11-12 shtator 2019;
· Vizite e delegacionit nag Komisioni i Venecias, 18-20 shtator 2019;
· Vizitë në Tiranë e bashkëraportereve të APKiE, 28-30 tetor 2019;
· Vizitë në Tiranë e Presidentit të OSBE PA, George Tseretelli, 17-19 nëntor 2019; 

· Janë zhvilluar vizita dypalëshe pranë parlamenteve të vendeve të tjera:

· Në datat 24-26 shkurt 2019, me ftesë të Dhomës së Përfaqësuesve të Egjiptit, një delegacion i kryesuar nga Znj. Mimi Kodheli, Kryetare e Komisionit për Politikën e Jashtme, zhvilloi një vizitë zyrtare në Kajro, Egjipt;
· Në datat 18-19 mars 2019, një delegacion nga Kuvendi i Shqipërisë zhvilloi një vizitë zyrtare në Varshavë, Poloni, me ftesë të Kryetarit të Grupit të Miqësisë Poloni-Shqipëri, Z. Tomasz Glokovski pranë Parlamentit të Polonisë;
· Në datat 14-16 prill 2019, një delegacion i kryesuar nga  Kryetari i Kuvendit zhvilloi një vizitë pune në Romë, Itali;
· Në datat 5-7 maj 2019, një delegacion i kryesuar nga  Kryetari i Kuvendit zhvilloi një vizitë zyrtare në Vjenë, Austri;
· Në datat 5 – 7 maj 2019, një delegacion nga Komisioni për Politikën e Jashtme zhvilloi një vizitë zyrtare në Budapest, Hungari;
· Më 14 maj 2019, një delegacion nga Komisioni i Integrimit  zhvilloi një vizitë zyrtare në Asamblenë Kombëtare të Francës, në Paris.
· Në datat 13-14 Maj 2019, në Prishtinë, Kosovë, u zhvillua një vizite pune në Kuvendin e Republikës së Kosovës. Në këtë aktivitet nga Komisioni për Edukimin dhe Mjetet e Informimit Publik në Kuvendin e Shqipërisë;
· Në datat 3-4 qershor 2019, një delegacion i kryesuar nga Kryetari i Kuvendit zhvilloi një vizitë zyrtare në Republikën Çeke me ftesë të Kryetarit të Dhomës së Deputetëve të Parlamentit të Çekisë, SH.T.Z. Radek Vondracek;
· Në datat 3-6 qershor 2019, një delegacion nga Kuvendi  zhvilloi një vizitë pune, në Berlin, Republikën Federale të Gjermanisë;
· Në datat 16-18 shtator 2019, një delegacion nga Kuvendi i Shqipërisë i kryesuar nga znj. Mimi Kodheli, Kryetare e Komisionit për Politikën e Jashtme zhvilloi një vizitë zyrtare në Bullgari, me ftesë të znj. Dzhema Grozdanova, Kryetare e Komisionit për Politikën e Jashtme në Parlamentin Bullgarisë;
· Në datat 23 dhe 24 Shtator 2019, në kuadër të diskutimit dhe vendimarrjes për çeljen e negociatave për anëtarsim në Bashkimin Evropian me Shqipërinë, me ftesë të z. Mark Hauptmann, deputet i Bundestagut, z.Taulant Balla,  në cilësinë e kryetarit të Grupit Parlamentar të Partisë Socialiste dhe z. Ervin Bushati. zhvilluan një vizitë pune në Bundestag. 
· Në datat 3-5 tetor 2019, me ftesë të Kryetarit të Komunës së Preshevës, një delegacion nga Kuvendi i Shqipërisë, i kryesuar nga znj. Mimi Kodheli, kryetare e Komisionit për Politikën e Jashtme, zhvilloi një vizitë pune në Preshevë, Serbi
· Në datat 5-8 tetor 2019, në Bukuresht, një delegacion nga Kuvendi i Shqipërisë zhvilloi një vizitë pune në kuadër të takimeve me vendet anëtare të BE-së.  Morën pjesë Z. Taulant Balla, Kryetar i Grupit Parlamentar të Partisë Socialiste dhe Z. Anastas Angjeli, Deputet i Kuvendit.
· Në datat 7-8 tetor 2019, një delegacion nga Komisioni për Integrimin Evropian zhvilloi një vizitë pune në Parlamentin e Mbretërisë së Danimarkës;
· Në datën 15 tetor 2019, në Bruksel, Belgjikë, një delegacion nga Kuvendi i Shqipërisë  zhvilloi një takim me Presidentin e Parlamentit Evropian, Sh.T.Z. David-Maria Sassoli;
· Në datën 21 tetor 2019, me ftesë të z. Angel Tilvar, Kryetar i Komisionit për Çështjet Evropiane në Dhomën e Deputetëve të Parlamentit të Rumanisë, zhvilloi një vizitë pune në Parlamentin Rumun një delegacion nga Komisioni për Integrimin Evropian në Kuvendin e Shqipërisë, kryesuar nga znj. Senida Mesi;
· Në datat 28 tetor - 2 nëntor 2019, Kryetari i Kuvendit, z. Gramoz Ruçi, në krye të një delegacioni nga Kuvendi zhvilloi një vizitë zyrtare në Tokio; 
· Në datat 18-20 nëntor 2019 me ftesë të Kryetarit të Komisionit për Politikën e Jashtme në Maqedoninë e Veriut, z. Miloshoski, një delegacion nga Kuvendi i Shqipërisë, i Kryesuar nga Znj. Mimi Kodheli, Kryetare e Komisionit për Politikën e Jashtme në Kuvendin e Shqipërisë, zhvilloi një vizitë pune në Shkup;


· Pjesëmarrje të Kryetarit të Kuvendit në konferenca ndërkombëtare jashtë vendit: 

· Në kuadër të Presidencës Austriake të Këshillit të Bashkimit Evropian, në datat 8-9 prill 2019, në Vienë, Austri u mbajt Konferenca e Kryetarëve të Parlamenteve të Bashkimit Evropian;
· Në datat 6-10 prill 2019 u mbajt në Doha, Katar sesioni i 140-të i Asamblesë Parlamentare të Unionit Ndërparlamentar (AP IPU);
· Në datat 23-24 shtator 2019 në Nur Sulltan (Astana), Republika e Kazakistanit, u mbajt Takimi i 4-t i Kryetarëve të Parlamenteve të Vendeve të Euroazisë me temë "Euroazia e Madhe: Dialogu, Besimi, Partneriteti".Në këtë aktivitet mori pjesë një delegación i Kuvendit të Shqipërisë i Kryesuar nga znj. Vasilika Hysi, Nënkryetare e Kuvendit të Shqipërisë;
· Në datat 24-25 tetor 2019,  një delegacion i Kuvendit mori pjesë në Konferencën Evropiane të Kryetarëve të vendeve anëtare të Këshillit të Evropës që u zhvillua në Strasburg; 
· Në datën 4 nëntor 2019, në Budapest, Hungari, u zhvillua takimi i 9-të i Kryetarëve të Parlamenteve të vendeve të Evropës Juglindore. Në këtë aktivitet mori pjesë një delegacion i kryesuar nga Zëvëndëskryetarja e Kuvendit të Shqipërisë Znj.Vasilika Hysi. 

· Organizimi i konferencave ndërkombëtare /seminareve/tryezave të rrumbullakëta në vend:	
Takimi vjetor i përfaqësuesve të komisioneve të mbrojtjes dhe sigurisë nga parlamentet e Evropës Juglindore, 5 nëntor 2019.

· Pjesëmarrje e delegacioneve të përhershme të Kuvendit në asambletë ndërkombëtare parlamentare ku Kuvendi është anëtar.  Janë realizuar rreth 87 praktika, pjesëmarrje të deputetëvë te Kuvendit në asambletë e organizatave të ndryshme shumëpalëshe si: PE, OSBE, NATO, APKiE, SEEPC, PAM etj si dhe delegacione te tjera. Delegacionet përbehen nga 3-5 persona.  Ka pasur pjesemarrje në mbjedhjet e komisioneve të këtyre organizatave (në mbledhje komisionesh delegacionet përbëhen nga 1-3 persona) 

· Kuvendi i Shqipërisë mbulon shpenzimet për biletat e udhëtimit, hotelin, dieta për jashtë shteti për anëtarët e delegacionit. 

· Janë përcjellë për likuidim pagesat e kuotizacioneve të anëtarësisë në organizatatat shumëpalëshe. 

· Ndërkohe, sipas kërkesave është proceduar edhe me blerje të dhuratave protokollare dhe promocionale, flamujve etj.   


· Objektivi III:  Sigurimi  i përqindjes  më të lartë të pranushmërisë nga KiK të  opinioneve ligjore dhe rekomandimeve për projektligjet që i propozohen Kuvendit . 

· Arritjet e KKIE në kuadër të procesit të integrimit europian gjatë vitit 2019
Viti 2019 ka qenë një vit i rëndësishëm në drejtim të avancimit të mëtejshëm të axhendës europiane të vendit. Raporti Vjetor i Komisionit Europian për Shqipërinë për vitin 2019 vlerësoi progresin e vazhdueshëm që Shqipëria ka bërë në realizimin e reformave që lidhen me pesë prioritetet kyçe dhe rekomandoi hapjen e negociatave për anëtarësim në Bashkimin Europian. Bazuar në konkluzionet e Këshillit Evropian të 17 dhe 18 tetorit 2019, u vendos t'i rikthehej çështjes së zgjerimit të BE-së përpara samitit BE - Ballkani Perëndimor në Zagreb, në Maj të 2020. Nga ana tjetër Komisioni Europian si dhe Parlamenti Europian kanë shprehur mbështetjen e tyre për hapjen e negociatave për Shqipërinë dhe Maqedoninë e Veriut, duke e quajtur vendimin e marrë në datën 17 dhe 18 Tetor të 2019, nga ana e Këshillit Europian si “gabim strategjik”. 

Këshilli Kombëtar për Integrimin Europian (KKIE), si struktura më e lartë këshillimore kombëtare për integrimin europian, e krijuar në bazë të Ligjit nr. 15/2015, datë 05.03.2015, “Për rolin e Kuvendit në procesin e integrimit të Republikës së Shqipërisë në Bashkimin Europian”, ka vijuar misionin e saj për nxitjen dhe garantimin e bashkëpunimit gjithëpërfshirës ndërmjet forcave politike, institucioneve publikë dhe shoqërisë civile, si dhe të sigurimin e rritjes së transparencës në vendimmarrjen për çështjet e integrimit. 

Këshilli Kombëtar për Integrimin Europian (KKIE) gjatë vitit 2019 ka vijuar të monitorojë ecurinë e procesit të integrimit europian dhe përmbushjen e detyrimeve të anëtarësimit. Bazuar në objektivat dhe programin e punës për vitin 2019, Këshilli Kombëtar për Integrimin Europian ka realizuar: 

· Në datën 11 mars 2019, takimin periodik me qëllim bashkëbisedimin me Ministrin në detyrë për Europën dhe Punët e Jashtme mbi ecurinë gjatë vitit 2018 të reformave në zbatim të detyrave të lëna nga Komisioni Europian dhe Këshilli Europian, si dhe për hapat që do të ndërmerren në muajt në vijim për të mundësuar hapjen zyrtare të negociatave të anëtarësimit të Shqipërisë në BE.
· Në datën 10 prill 2019, takimin e radhës, i cili kishte në fokus ecurinë e reformës në drejtësi dhe veprimtarinë e institucioneve të reja të qeverisjes së sistemit të drejtësisë. Gjithashtu në fokus të takimit ishte edhe roli i shoqërisë civile në procesin e integrimit europian dhe përfshirja efektive e saj në vendimmarrjen publike. Arritjet e rëndësishme në reformën në drejtësi u vlerësuan edhe nga Z. Fleckenstein, Raportuesi për Shqipërinë në Parlamentin Europian, i cili ishte i pranishëm në këtë takim. Z. Fleckenstein, vlerësoi gjithashtu edhe përfshirjen e shoqërisë civile në procesin e integrimit nëpërmjet angazhimit të tyre në Këshillin Kombëtar të Integrimit Europian. 
· Në datën 23 Prill 2019, Këshilli Kombëtar i Integrimit Europian në bashkëpunim me Fakultetin e Drejtësisë së Universitetit të Tiranës organizoi një bashkëbisedim me studentë e pedagogë të këtij Fakulteti. Ky takim u organizua në kuadër të veprimtarisë së KKIE në nxitje të debatit gjithëpërfshirës me grupet e interesit mbi hartimin dhe zbatimin e politikave dhe legjislacionit në përputhje me detyrimet e anëtarësimit në Bashkimin Europian dhe kishte në fokus reformat e ndërmarra në kuadër të pavarësisë së sistemit gjyqësor dhe respektimit të të drejtave themelore (Kapitulli 23 i legjislacionit të BE-së).
· Takimin periodik, në datën 18 shtator 2019, i cili kishte në fokus: 1) Progresin e bërë në kuadër të përgatitjeve për negociatat e anëtarësimit në BE nga muaji mars 2019 dhe në vijim (kuadri nënligjor i miratuar, aspektet teknike, statusi aktual i përgatitjes së administratës publike).Progresi i bërë nga institucionet e pavarura kushtetuese apo të krijuara me ligj për adresimin e rekomandimeve të Raportit të Komisionit Europian për Shqipërinë për vitin 2019 si dhe të Nënkomitetit BE-Shqipëri për Drejtësinë, Lirinë dhe Sigurinë (2018). 
· Këshilli Kombëtar i Integrimit Europian zhvilloi në datën 14 tetor 2019[footnoteRef:2], takimin e radhës me Ministrin e Brendshëm dhe Prokuroren e Përgjithshme, për të informuar anëtarët e KKIE dhe për të diskutuar: “Mbi progresin e realizuar në sundimin e ligjit dhe në luftën kundër krimit të organizuar”. Të ftuarit në këtë takim informuan anëtarët e KKIE mbi progresin e bërë në adresimin e rekomandimeve të Komisionit Europian në Raportin e vitit 2019 për Shqipërinë si dhe të Nënkomitetit BE-Shqipëri për Drejtësi, Liri dhe Siguri 2018-2019. [2:  Procesverbali i takimit të KKIE mund të konsultohet në linkun : https://ëëë.parlament.al/Files/Integrimi/procesverbaldate14.10.2019.pdf] 

· Në datat 18-22 Nëntor 2019, KKIE dhe partnerët ndërkombëtarë të Delegacionit të BE, Fondacionin Shoqëria e Hapur për Shqipërinë dhe Fondacionin Friedrich Ebert organizuan “Raundin e katërt të Shkollës së Integrimit Europian”. Lektorët vinin nga Universiteti i Zagrebit, Universiteti i Selanikut, Kolegji Europian i Fondacionit të Parmës, Qendra Austro-Franceze për përafrimin me Europën, etj si dhe ekspertë të nivelit të lartë kombëtar dhe ndërkombëtar për integrimin europian dhe procesin e zgjerimit të Bashkimit Europian  Kërkesa për pjesëmarrje në SHIE 2019 e aplikantëve ishte e lartë, por bazuar në një vlerësim transparent dhe në një përfaqësim gjithëpërfshirës të të gjithë grupeve të interesit dhe aktorëve të procesit të integrimit, u përzgjodhën 35 pjesëmarrës: 11 përfaqësues nga qeverisja qendrore dhe institucionet e varësisë; 3 përfaqësues nga bota akademike; 6 përfaqësues nga shoqëria civile; 4 përfaqësues nga bashkitë; 3 përfaqësues nga media; 5 përfaqësues nga institucionet e pavarura; 3 përfaqësues nga Parlamenti.

· Nisur nga detyrat funksionale  te  Shërbimit të Përafrimit, gjate periudhes 1 Janar - 31 Dhjetor 2019,  ka  përgatitur memo për 13 projektligje me përafrim si dhe  ka mbështetur  48 amendamente   me qellim perafrimin me korrekt te tyre me acquis te BE-se, te cilat jane miratuar edhe ne seance plenare.

· Në opinionet ligjore (13), relacionet (8) dhe memon (1) që SHPL ka hartuar për 22 projektligjet e shqyrtuara nga KIE (21 projektligje) dhe Komisioni i ligjeve (1 projektligj) ka paraqitur 57 sugjerime për amendamente, nga të cilat 48 (ose 84.21 %) janë pranuar nga KIE dhe komisioni i ligjeve, gjatë shqyrtimit dhe miratimit të këtyre projektligjeve.

· Gjithashtu, SHPL ka hartuar Tabelen e Perputhshmerise per projektligjin “Për disa shtesa dhe ndryshime në ligjin Nr. 7895, datë 27.1.1995 “Kodi Penal i Republikës së Shqipërisë”, i ndryshuar”. 


· Objektivi IV:  Të realizoje botime parlamentare që sigurojnë transparencën e veprimtarisë parlamentare ndër vite.

[bookmark: _Toc378946641]Aktualisht sektori i botimit ka realizuar :   

Sektori i Redaktorëve gjatë vitit  2019  ka zbardhur dhe redaktuar 37 seanca plenare, me një total prej 11088 minutash, që janë pasqyruar në 1971 faqe, me germë 10-she, pa spacio.  
 Në sajë të angazhimit total të të gjithë punonjësve të sektorit, të gjitha procesverbalet e seancave plenare janë dorëzuar, sipas Rregullores së Kuvendit, në seancën pasardhëse dhe, pas miratimit të tyre në seancë, janë pasqyruar në mënyrë të përpiktë në faqen e internetit të Kuvendit, duke pasur gjithnjë parasysh që të reflektohen me kujdes edhe vërejtjet apo saktësimet e bëra nga deputetë të veçantë. Për të realizuar këtë detyrë, në disa raste sektori ka punuar edhe jashtë orarit.
Gjithashtu, ka zbardhur dhe redaktuar 443 mbledhje komisionesh, me një total prej 32391  minutash,  që janë pasqyruar në rreth 11512 faqe, me germë 12-she, me spacio
Sektori i Botimeve Parlamentare përbëhet nga shefi i Sektorit, grafisti dhe redaktori. Gjatë vitit 2019 ky sektor ka përmbushur të gjitha detyrimet konform përshkrimit të punës. Specialistët, përveç redaktimit dhe korrektimit të materialeve, kanë kryer edhe punën përzgjedhëse dhe përpunuese të botimeve të kërkuara.
Sektori i Botimeve Parlamentare gjatë vitit 2019 ka zbatuar vendimet e Byrosë së Kuvendit në lidhje me botimet parlamentare. Titujt kryesorë të botimeve janë si më poshtë:
· Fjalime të kryeministrave dhe të kryetarëve të Kuvendit ndër vite (15 tituj)
· Fjalimet e konferencës  shkencore 
· Akte të parlamentit shqiptar 1920-1924
· Punime të Kuvendit të  vitit 2017.
· Reforma në sistemin e drejtësisë (Vëllimi i tretë, pjesa e parë dhe pjesa e dytë) 
· Kodi i Sjelljes së Deputetit të Kuvendit të Republikës së Shqipërisë
· Raporte të viteve 2016, 2017, 2018
· Manuali i pjesëmarrjes së publikut në procesin vendimmarrës.
· Rregullore e Kuvendit të Shqipërisë
· Fletëpalosje të komisioneve   parlamentare
· Fletëpalosje të 100-vjetorit të parlamentit   
· Fletëpalosje të Kuvendit                              
· Fletëpalosje për Kërkimin Shkencor dhe Bibliotekën  
        
Sektori i Botimeve Parlamentare ka kryer me sukses të gjitha kërkesat e parashtruara nga administrata e Kuvendit për redaktimin e materialeve të ndryshime.  
Gjithashtu Sektori i Botimeve Parlamentare ka ideuar dhe realizuar kopertina cilësore të botimeve të parashikuara për vitin 2019, botime të Bibliotekës dhe Kërkimit Shkencor dhe raporte për veprimtarinë e komisioneve të Kuvendit. 
Është punuar paralelisht për ideimin dhe hartimin e botimeve të reja për vitin 2020.

Shtypshkronja e  Kuvendit për vitin 2019      
· Përfundimi i librit  “Punime të Kuvendit” 2017, nr.4, (tirazhi 100)
· Përfundimi i librit  “Punime të Kuvendit” 2017, nr.5 (tirazhi 100)
· Përfundimi i librit  Punime të Kuvendit 2017, nr.6 (tirazhi 100)
· Perfundimi i “Rregullores së Kuvendit të Republikës së Shqipërisë”, ( shtypur , prerje, paketim dhe shpërndarje), copë 200.
· Lidhje me spirale “Rregullorja e Kuvendit të Shqipërisë”, (e përditësuar),  copë150
· Prerje dhe ngjitje të gazetave, Integrimi , RD  (  janar –dhjetor 2018)
· Lidhje me spirale për zyrën e Sekretarit Përgjithshëm (copë 45 )
· Lidhje me spirale të materialeve nga  Drejtoria e Mardhënieve me Jashtë, (copë185)
· Lidhje me spirale nga Drejtoria e Seancave plenare (copë 80)
· Lidhje me spirale të materialeve të stafit të Kabinetit të Kryetarit, (copë 32)
· Lidhje me spirale për Drejtorinë e Financës, ( copë 120)
· Lidhje me spirale për komisionet parlamentare (copë175)
· Lidhje me spirale për Zyrën e Projekteve (copë 104)
· Lidhje me spirale për Bibliotekën (copë 60)
· Punuar në shtypshkronjë palosje, qepje, prerje (Kodi i Sjelljes së Deputetit) copë100
· Paketim dhe shpërndarje e librit “Reforma në sistemin e drejtësisë” vëllimi 1(pjesa 1, pjesa 2), copë 200
· Paketim dhe shpërndarje e librit “Reforma në sistemin e drejtësisë” vëllimi 2 (pjesa 1, pjesa 2)
· Paketim dhe shpërndarje “Punime të Kuvendit”  viti 2017, nr.3, nr.4, nr.5, nr.6.
· Prerje të punimeve si ftesa, kartëvizita, etj.


· Objektivi V: Të garantojë qëndrimin e deputetëve sa më pranë zgjedhësve duke mundësuar  hapjen e zyrave  në të gjithë zonat  zgjedhore.
 
Për realizimin e këtij objektivi, Kuvendi  vazhdon komunikimin  me Prefektuara dhe Bashki për të krijuar mundësinë e hapjes së zyrave   të reja për   deputetet . Ndryshimet që ndodhen në Kuvend në lidhje me grupet paralametare për shkak  të  dorëheqjes ne muajin shkrut të vitit 2019 të deputeteve  të Parisë Demokratike  dhe Partisë së Lëvizjes  Socialiste për Integrim, zëvendësimi me deputete   nga listat e këtyre partive  bëri  të domosdoshmerin  zëvendësimin e stafit të zyrave të deputetëve . Stafet e reja  u  emeruar me propozim të grupeve të reja parlamentar që u krijuan . Shërbimi i trejtimit të deputetëve  per vitin 2019  ka përfunduar emërimi i specialistëve të zyrave të deputetëve të mazhorancës dhe opozitës në 12 qarqet e vendit, përjashtuar emërimin e specialistit të zyrës së qarkut Fier për mazhorancën. Pra në total janë emëruar 23 nga 24 specialistë, me nivel page IV-a dhe III-b
Bashkëlidhur formatet e realizimit të buxhetit për vitin 2019   për çdo objektiv.

